കൊറോണ : ഉത്തര്പ്രദേശിലെ 53 ജില്ലകളില് രോഗികളില്ല 17 ജില്ലകളില് ആക്ടീവ് കേസുകളില്ല മാതൃകയായി യോഗി മോഡല് ലക്നൗ : കേരളമടക്കമുള്ള സംസ്ഥാനങ്ങള് ഇപ്പോഴും കൊറോണയുടെ രണ്ടാം തരംഗത്തോട് പൊരുതിക്കൊണ്ടിരിക്കുകയാണ്. 20,000 ത്തില് അധികം രോഗികളാണ് സംസ്ഥാനത്ത് പ്രതിദിനം റിപ്പോര്ട്ട് ചെയ്യുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് ജനസംഖ്യ കൂടുതലുള്ള ഉത്തര്പ്രദേശില് രോഗികളുടെ എണ്ണം വന്തോതില് കുറഞ്ഞിരിക്കുകയാണ്. കഴിഞ്ഞ 24 മണിക്കൂറിനിടെ യുപിയില് 35 പുതിയ കേസുകള് മാത്രമാണ് സ്ഥിരീകരിച്ചത്. 17 ജില്ലകള് പൂര്ണമായും കൊറോണ മുക്തമായിക്കഴിഞ്ഞു. സംസ്ഥാനത്തെ 75 ജില്ലകളില് 53 എണ്ണത്തിലും കഴിഞ്ഞ ദിവസം ഒരു കേസ് പോലും റിപ്പോര്ട്ട് ചെയ്തിട്ടില്ല. രണ്ടാം തരംഗത്തിന്റെ ആദ്യം ഉത്തര്പ്രദേശില് കൊറോണ വ്യാപനം കൂടുതലായിരുന്നു. എന്നാല് ശക്തമായ നടപടികള് സ്വീകരിച്ചതിലൂടെ കൊറോണയെ പിടിച്ചുകെട്ടാന് സാധിച്ചു. ഇതിലൂടെ യോഗി സര്ക്കാരിന്റെ പ്രവര്ത്തന രീതി മറ്റ് സംസ്ഥാനങ്ങള്ക്ക് വീണ്ടും മാതൃകയാവുകയാണ്. സംസ്ഥാനത്ത് ഇതുവരെ 6.14 കോടി ഡോസ് വാക്സിനാണ് കുത്തിവെച്ചത്. 5.18 കോടി ആളുകള് ആദ്യ ഡോസ് വാക്സിനും 96 ലക്ഷത്തോളം ആളുകള് രണ്ട് വാക്സിന് ഡോസുകളും സ്വീകരിച്ചുകഴിഞ്ഞു. ഉത്തര്പ്രദേശ് ആരോഗ്യവകുപ്പാണ് ഇത് സംബന്ധിച്ച് കണക്കുകള് പുറത്തുവിട്ടത്. അലിഗഡ്, അമേതി, ബുദോണ്, ബലിയ, ചിത്രകൂട്, ദിയോറിയ, ഫറൂഖാബാദ്, ഫിറോസാബാദ്, ഹമീര്പൂര്, ഹര്ദോയ്, കസ്ഗഞ്ച്, കൗശാമ്ബി, മഹോബ, സന്ത് കബീര് നഗര്, ഷാംലി, ശ്രാവസ്തി എന്നീ ജില്ലകളില് ഒരു കൊറോണ കേസ് പോലും റിപ്പോര്ട്ട് ചെയ്തിട്ടില്ല. കഴിഞ്ഞ ദിവസം സംസ്ഥാനത്ത് 35 പുതിയ കേസുകള് മാത്രമാണ് റിപ്പോര്ട്ട് ചെയ്തത്. 34 പേര് രോഗമുക്തി നേടി. നിലവില് 419 ആക്ടീവ് കേസുകളാണ് ഉള്ളത്.